
BIROULUI  PERMANENT 

AL

CAMEREI DEPUTAŢILOR

                 Vă înaintăm alăturat raportul asupra propunerii legislative pentru modificarea anexelor nr.1 şi 2 la Legea nr.176/2010 privind integritatea în exercitarea funcţiilor şi demnităţilor publice, pentru modificarea şi completarea Legii nr.144/2007 privind înfiinţarea, organizarea şi funcţionarea Agenţiei Naţionale de Integritate, precum şi pentru modificarea şi completarea altor acte normative, trimisă spre dezbatere, în fond, Comisiei juridice, de disciplină şi imunităţi, cu adresa nr. Pl - x 653  din 4 noiembrie 2015 şi înregistrată cu nr. 4c-11/1398 din 6 noiembrie 2015.
                  În raport de obiectul şi conţinutul său, iniţiativa legislativă face parte din categoria legilor organice. 
	PREŞEDINTE,
Bogdan Liviu CIUCĂ                          

RAPORT

asupra propunerii legislative pentru modificarea anexelor nr.1 şi 2 la Legea nr.176/2010 privind integritatea în exercitarea funcţiilor şi demnităţilor publice, pentru modificarea şi completarea Legii nr.144/2007 privind înfiinţarea, organizarea şi funcţionarea Agenţiei Naţionale de Integritate, precum şi pentru modificarea şi completarea altor acte normative
În conformitate cu prevederile art.95 din Regulamentul Camerei Deputaţilor, republicat, Comisia juridică, de disciplină şi imunităţi, cu adresa                 nr. Pl - x 653 din 4 noiembrie 2015 şi înregistrată cu nr. 4c-11/1398 din 6 noiembrie 2015, a fost sesizată cu dezbaterea pe fond a propunerii legislative pentru modificarea anexelor nr.1 şi 2 la Legea nr.176/2010 privind integritatea în exercitarea funcţiilor şi demnităţilor publice, pentru modificarea şi completarea Legii nr.144/2007 privind înfiinţarea, organizarea şi funcţionarea Agenţiei Naţionale de Integritate, precum şi pentru modificarea şi completarea altor acte normative.
Potrivit prevederilor art. 75 din Constituţia României, republicată, şi ale art.92 alin. (8) pct. 2, din Regulamentul Camerei Deputaţilor, republicat, Camera Deputaţilor este prima Cameră sesizată. 

Consiliul Legislativ, prin avizul nr.1167 din 31 octombrie 2015, a avizat favorabil iniţiativa legislativă.

Guvernul nu a transmis un punct de vedere.
Propunerea legislativă are ca obiect de reglementare modificarea Legii nr. 176/2010 privind integritatea în exercitarea funcţiilor şi demnităţilor publice, pentru modificarea şi completarea Legii nr.144/2007 privind înfiinţarea, organizarea şi funcţionarea Agenţiei Naţionale de Integritate, precum şi pentru modificarea şi completarea altor acte normative, cu modificările ulterioare, în sensul modificării anexelor nr.l şi 2 din lege.
În conformitate cu prevederile art.61 din Regulamentul Camerei Deputaţilor, republicat, membrii Comisiei au examinat iniţiativa legislativă, expunerea de motive şi  avizul Consiliului Legislativ în şedinţa din 24 noiembrie 2015. La şedinţa Comisiei juridice, de disciplină şi imunităţi au fost prezenţi, conform listei de prezenţă, 22 deputaţi din totalul de 26 membri ai acesteia. 

La dezbateri a participat, din partea Ministerului Justiţiei domnul Liviu Stancu – secretar de stat,  doamna Alina Barbu, consilier juridic, doamna Ioana Lazăr, director, Agenţia Naţională de Integritate.
În urma dezbaterilor, membrii Comisiei juridice, de disciplină şi imunităţi au hotărât, cu majoritate de voturi, să propună plenului Camerei Deputaţilor respingerea propunerii legislative pentru modificarea anexelor nr.1 şi 2 la Legea nr.176/2010 privind integritatea în exercitarea funcţiilor şi demnităţilor publice, pentru modificarea şi completarea Legii nr.144/2007 privind înfiinţarea, organizarea şi funcţionarea Agenţiei Naţionale de Integritate, precum şi pentru modificarea şi completarea altor acte normative.
În raport cu obiectul şi conţinutul reglementării, propunerea legislativă face parte din categoria legilor organice.
	PREŞEDINTE,
Bogdan Liviu CIUCĂ                          
	SECRETAR,

Sorin Constantin STRAGEA


	Consilier parlamentar,

Silvia Olaru

